open-index/open-wikipedia-markdown huggingface dataset:
Sonata Gallega

***Sonata Gallega*** foi unha revista editada en Pontevedra entre 1944 e 1949.

## Historia e características 
Subtitulada *Publicación Céltiga* e *Revista de Galicia. Exponente literario y artístico de la región*, apareceu en 1944. Estaba dirixida por Ramón Peña, que era o seu propietario. Emilio Álvarez Negreira foi o seu redactor. Entre os seus colaboradores figuraron Celso Emilio Ferreiro e Xosé María Díaz Castro no apartado de creación literaria, e José Bellver na fotografía. Nun primeiro momento tivo unha periodicidade de catro números ao ano, coincidindo coas catro estacións, pero a partir do número 9 de 1946, saíu de xeito irregular. Incluíu composicións literarias, fotografías e ilustracións, ademais de gravados, linóleos e debuxos, artigos de temática galega e local, homenaxes e retratos biográficos, e críticas literarias e recensións. Cesou a súa publicación co número 12 en 1949. Reapareceu en 1952 nun suplemento especial dedicado ás festas de Guadalupe de Rianxo.

## Véxase tamén 
### Bibliografía 
* 
* 

* 

### Outros artigos 
* Lista de publicacións impresas da provincia de Pontevedra
### Ligazóns externas 
* Ficha na Hemeroteca da Deputación de Pontevedra
Ramón Mayán Ramos

**Ramón Mayán Ramos**, **Cantino**, nado en Noia en 1910 e finado en Santiago de Compostela o 10 de outubro de 1936, foi un sindicalista galego.

## Traxectoria 
Camareiro de profesión, estaba afiliado ao Sindicato de Oficios Varios da CNT de Noia. Co golpe de Estado do 18 de xullo de 1936 uniuse a un grupo de mineiros de San Finx e outros traballadores sindicalistas para mobilizarse contra a conspiración. Detido en Compostela, foi xulgado por traizón e condenado a pena de morte. Foi executado no cemiterio de Boisaca o 10 de outubro de 1936.

A súa figura chegou a formar parte da ficción co nome de **Dombodán** no libro *O lapis do carpinteiro* de Manuel Rivas.

## Véxase tamén 
### Bibliografía 
*
Rogelio Rodríguez Caride

**Rogelio Rodríguez Caride**, nado en Vigo, foi un futbolista galego de comezos do século XX, que xogaba na demarcación de interior dereito.

## Traxectoria 
Xa xogaba no Real Club Fortuna de Vigo antes da fusión deste co Real Vigo Sporting Club para dar lugar ao Celta de Vigo en agosto do ano 1923. Coa creación do novo club pasa a formar parte da extensa formación do equipo, no que se atopou coa competencia na dianteira de grandes xogadores como Polo, Reigosa, Chicha ou Posada.

Deixaría o club ao ano seguinte pero antes puido proclamarse campión do Campionato galego, repetindo título que xa conquistara anteriormente co Fortuna.

## Véxase tamén 
### Ligazóns externas 
*
José Benito Bermejo González

**José Benito Bermejo González**, máis coñecido como **Bermejo**, nado en Dacón (Amarante, Maside) o 19 de agosto de 1925 e finado o 18 de maio de 1973, foi un futbolista galego que xogaba na demarcación de centrocampista, porén xogou na maior parte das posicións.

## Traxectoria 
Ficha polo Celta de Vigo en 1945, porén ante a gran competencia no equipo de xogadores como Pahiño, Hermidita ou Aretio foi cedido ao Deportivo da Coruña como parte da pase do gardameta Francisco Simón ao Celta.

Ao ano seguinte volve a Vigo baixo as ordes de Ricardo Zamora na que sería a súa mellor tempada no Celta, disputando 19 encontros e anotando dous goles. Co paso dos anos o peso do xogador ourensán foise reducindo, disputando so oito encontros nas últimas tres tempadas. Finalmente deixou o club no verán de 1952, despois de 37 encontros e 3 goles.

Na súa estancia en Vigo formou parte do equipo da tempada 1947/48 na que rematou o campionato ligueiro na cuarta posición e chegou ata a final da Copa do Rei.

## Véxase tamén 
### Ligazóns externas 
*
Salvador (futbolista)

**Salvador** foi un futbolista galego de comezos do século XX que xogaba na demarcación de dianteiro.
## Traxectoria 
Xa militaba no Real Club Fortuna de Vigo antes da fusión deste co Real Vigo Sporting Club en agosto de 1923 para dar lugar ao nacemento do Celta de Vigo, pasando a formar parte do extenso equipo de máis de sesenta xogadores deste. A causa da gran competencia na dianteira de xogadores como Polo, Chicha ou Casal nunca tería moitas oportunidades no equipo celtista por parte do adestrador Francis Cuggy

Finalmente deixou o club en 1925 despois de gañar dúas veces o Campionato galego.

## Véxase tamén 
### Ligazóns externas 
*
Batalla de Francia

A **batalla de Francia** foi a invasión alemá de Francia e Benelux (Bélxica, Luxemburgo e Países Baixos) durante a segunda guerra mundial.

O 3 de setembro de 1939 Francia declarou a guerra a Alemaña tras a invasión alemá de Polonia. A principios de setembro de 1939, Francia iniciou a limitada Ofensiva do Sarre, pero a mediados de outubro retirárase cara as súas liñas iniciais. Os exércitos alemáns invadiron Bélxica, Luxemburgo, os Países Baixos e Francia o 10 de maio de 1940.

## Notas
Paul Claudel

**Paul Claudel**, nado en Villeneuve-sur-Fère (Aisne) o 6 de agosto de 1868 e finado en París o 23 de febreiro de 1955, foi diplomático e escritor francés, membro da Academia francesa. Era irmán da escultora Camille Claudel.

## Obra dramática 
* 1890, ''Tête d'or* (primeira versión) 
* 1892, *La Jeune Fille Violaine* (primeira versión) 
* 1893, *La Ville* (primeira versión) 
* 1894, *L'Échange et Tête d'Or* (segunda versión) 
* 1901, *La Jeune Fille Violaine* (segunda versión) 
* 1901, *Le Repos du septième jour* 
* 1906, *Partage de midi*, drama (primeira versión) 
* 1911, *L'Otage*, drama en tres actos 
* 1912, *L'Annonce faite à Marie* 
* 1917, *L'Ours et la Lune* 
* 1918, *Le Pain dur*, drama en tres actos 
* 1919, *Les Choéphores d'Eschyle* 
* 1920, *Le Père humilié*, drama en catro actos 
* 1920, *Les Euménides d'Eschyle* 
* 1920, *Protée*, drama satirico en dous actos (primeira versión) 
* 1929, *Le Soulier de satin ou Le pire n'est pas toujours sûr*, acción española en catro xornadas 
* 1933, *Le Livre de Christophe Colomb*, drama lírico en dúas partes 
* 1939, *Jeanne d'Arc au bûcher* 
* 1939, *La Sagesse ou la Parabole du destin* 
* 1942, *L'Histoire de Tobie et de Sara*, moralina en tres actos 
* 1948, *Partage de midi*, drama (primeira versión)
* 1949, *Protée'', drama satíric en dos actos (segunda versión)

## Premios e distincións 
Foi nomeado doutor honoris causa en Letras pola Universidade Católica de América en 1931.
Saleta Castro

**María Saleta Castro Nogueira**, nada en Pontevedra o 3 de novembro de 1987, é unha triatleta profesional galega, campioa do Camiponato Nacional sub-23 (distancia olímpica) e do Campionato Nacional de Longa Distancia no ano 2010. Representa ao club galego Cidade de Lugo Fluvial, e adestra no Centro Galego de Tecnificación Deportiva.

## Traxectoria 
dereita|miniatura|200px|Saleta Castro na Copa Europea en Quarteira, 2010.
En 2003, con 15 anos, participou na súa primeira competición ITU e clasificouse en quinta posición no Campionato de Equipo de Xuventude europeo en Győr (20 de xullo de 2003). En 2009 foi a número 1 no ránking de elite español aínda que só participara en tres dos 10 circuítos. Nos Campionatos galegos sub-23 situouse segunda e no Campionato Elite clasificouse terceira

En 2010 Saleta Castro foi a número 3 no ránking español elite e gañou a medalla de ouro no Campionato elite galego. A partir de 2011 centrouse nos tríatlons de longa distancia.

## Competicións ITU
## Notas
Ureparapara

**Ureparapara** (tamén coñecida como *Parapara* para abreviar) é a terceira illa máis grande do Grupo Banks no norte Vanuatu logo de Gaua e Vanua Lava.

## Xeografía 
a illa de Ureparapara é un vello cono volcánico invadido polo mar na costa leste, que forma a *Baía Divers*. A parte desta fendedura na costa, a illa é de forma circular, cun diámetro duns oito quilómetros. A superficie é de 39&nbsp;km².

## Poboación 
A poboación era de 437 habitantes en 2009.  
 
Hai tres aldeas na illa. A aldea principal é  Léar (Leserepla). As outras son Lehali (na costa oeste) e Leqyangle.

Dúas linguas son faladas tradicionalmente na illa, a Löyöp e a Lehali.

## Nome 
O nome *Ureparapara* reflicte o nome da illa na lingua Mota, lingua que foi elixida polos misioneiros, a finais do século XIX, como o idioma de referencia para a zona.

A illa chámase localmente Noypēypay en Lehali, e Aö en Löyöp..

## Historia 
O primeiro europeo en chegar a Ureparapara foi o explorador español Pedro Fernández de Quirós o 15 de xuño de 1606. Que bautizouna como *Pilar de Zaragoza*, pero, máis tarde, cartografouse como *A nosa Señora de Monserrat* Ambos polo seu capelán Frei Martín de Munilla..

## Notas
Laurent Blanc

**Laurent Robert Blanc**, nado en Alès o 19 de novembro de 1965, é un exfutbolista e actual adestrador de fútbol francés. Xogaba de defensa e actualmente adestra o Paris Saint-Germain.

## Véxase tamén 
### Ligazóns externas 
* Datos do xogador en goal.com
José Díaz-Varela Losada

**José Díaz-Varela Losada**, nado en 1874 e finado en Santiago de Compostela en decembro de 1933, foi un político galego.

## Traxectoria 
Foi alcalde de Santiago de Compostela durante a ditadura de Primo de Rivera. Foi deputado a Cortes como representante dos concellos perante a Asemblea Nacional lexislativa entre o 10 de outubro de 1927 e o 1 de xullo de 1929, no que foi removido por Real Orde de 26 de marzo por cesar como concelleiro e alcalde. No mesmo ano (1929) foi nomeado deputado provincial.

## Notas 
## Véxase tamén 
### Ligazóns externas 
* Ficha no Congreso dos Deputados
Illas Rowa

As **Illas Rowa** (ou simplemente **Rowa**, **Roua** ou **Reef Islands**, que non debe confundirse cás Reef Islands das Illas Salomón é un atol ao norte de Vanuatu, no norte das illas Banks entre Mota Lava e Ureparapara. A súa superficie é de 1&nbsp;km²..

## Xeografía 
O atol, cás illas, incluíndo a lagoa ten aproximadamente 30&nbsp;km². A área de terra dos cinco (motus) do atol é de  só unhas dez hectáreas. Os illotes, que están situados no nordés do atol sobresaian máis de dous metros por encima do nivel do mar. Os cinco illotes son:

* Anwet
* Enwut (Enwot)
* Wotansa
* Rowa
* Lavap

Outras fontes mencionan nomes como *Anouit*, *Moïe*, *Lomeur*, *Sanna* e *Wosou*.

Enwut é a illa máis grande. Só a illa de Rowa estivo habitada antigamente, en 1944 contaba con 20 habitantes. O atol está actualmente deshabitado, a súa poboación foi evacuada a Ureparapara en 1950, debido a un ciclón.

## Notas
Teodoro Cruces

**Teodoro Cruces Prieto**, nado en Vigo e finado o 18 de outubro de 1962, foi un futbolista galego de comezos do século XX que xogaba na demarcación de centrocampista.

## Traxectoria 
Xa xogaba no Real Vigo Sporting Club antes da fusión deste co Real Club Fortuna de Vigo para dar lugar ao Celta de Vigo en agosto de 1923, pasando a formar parte do cadro de xogadores deste, dirixido polo técnico inglés Francis Cuggy.

A gran competencia que existía no equipo vigués, con máis de sesenta xogadores en nómina, fixo que Cruces non disputara máis que algún encontro amigábel. Porén aínda disputaría un último encontro antes de retirarse, foi o 24 de agosto de 1931 nun partido benéfico na honra de Juanito Clemente, que se atopaba enfermo. Os equipos eran os desaparecidos Sporting e Fortuna, alineando a xogadores xa veteranos dos anos anteriores á fusión, o resultado sería de 4-3 a favor do Fortuna.

## Véxase tamén 
### Ligazóns externas 
*
Caito

**Caito** foi un futbolista galego de comezos do século XX que xogaba na demarcación de defensa.

## Traxectoria 
Xa xogaba no Real Vigo Sporting Club antes da fúsión deste co Real Club Fortuna de Vigo para dar lugar ao Celta de Vigo en agosto de 1923, pasando a formar parte do cadro de xogadores deste. No Celta compartiría defensa con grandes xogadores como Otero, Juanito Clemente ou Pasarín.

Finalmente retirouse do fútbol en 1927 tras gañar o Campionato de Galicia en catro ocasións, unha co Vigo Sporting (1922/23) e tres co Celta (1923/24, 1924/25 e 1925/26)

## Véxase tamén 
### Ligazóns externas 
*
Gerardito

**Gerardo**, máis coñecido futbolisticamente como **Gerardito**, foi un futbolista galego de comezos do século XX que xogaba na demarcación de dianteiro.
## Traxectoria 
Xa militaba no Real Vigo Sporting Club antes da fusión deste co Real Club Fortuna de Vigo en agosto de 1923 para dar lugar ao Celta de Vigo, e pasou a formar parte do extenso cadro de xogadores deste. Pese á gran competencia na dianteira de homes como Chicha, Polo ou Posada logrou facerse cun oco no once máis habitual. Un dos encontros que destaca entre todos os disputados por Gerardito co Celta é o que o enfrontou ao Stadium de Oviedo o 5 de abril de 1925, encontro entre os campións galego e asturiano e que finalizou con vitoria do Celta por 4-3.

Finalmente abandonou o club antes do comezo da tempada 1926-27 cun palmarés de tres Campionatos galegos.

## Véxase tamén 
### Ligazóns externas 
*
Bienvenido López

**Bienvenido López Santos**, nado en Vigo en 1902 e finado ibídem en 1974, foi un futbolista galego de comezos do século XX que xogaba na demarcación de centrocampista.

## Traxectoria 
Xa militaba no Real Club Fortuna de Vigo antes da fusión deste co Real Vigo Sporting Club para dar lugar ao nacemento do Celta de Vigo en agosto de 1923, pasando a formar parte do cadro de xogadores. Pese a gran competencia nun cadro de máis de sesenta xogadores, sempre contou coa confianza tanto do primeiro adestrador da historia do club, Francis Cuggy, coma do seu sucesor, Andrés Balsa.

Pouco a pouco foi perdendo protagonismo coa chegada do escocés Mr. Cowan ao banco e finalmente deixa o equipo ao remate da tempada 1926/27, tendo gañado tres veces o Campionato galego. Emigrou entón a Cuba, onde foi capitán do Hispano América da Habana, co que disputou o Campionato Nacional cubano, e chegou a formar parte da selección cubana. En Cuba tamén foi adestrador dun equipo feminino.

En 1928 regresou a España, onde disputou nas filas do Real Oviedo a primeira tempada da Segunda División. 

Durante a Guerra Civil española foi levado "de paseo" nun camión tras ser detido por non facer o saúdo brazo en alto dos franquistas, pero salvouse da execución ao ser recoñecido como veterano do Celta. 

Ao longo da súa vida traballou como mariño en barcos do seu pai, foi administrativo e, en sintonía coa súa ideoloxía progresista e galeguista, foi autor de poesía en galego (actividade considerada case como subversiva para a España de Franco).

## Notas 
## Véxase tamén 
### Ligazóns externas 
*
Herminio Martínez Álvarez

**Herminio Martínez Álvarez**, nado en Bouzas (Vigo) o 6 de xaneiro de 1896 e finado o 13 de xullo de 1976, foi un futbolista galego que xogaba na demarcación de defensa, coñecido deportivamente como **Cuqui**.

## Traxectoria 
Comezou a despuntar como futbolista xogando no Real Club Fortuna de Vigo, a onde chegou en 1916. As súas boas características fixñeronse coñecidas en gran parte do estado, que levou a un axente do Sevilla FC a desprazarse ata Vigo para fichalo, naqueles anos nos que o fútbol aínda era un deporte afeccionado. Así ficha polo Sevilla en 1919, onde xogaría ata 1926.

A súa retirada do fútbol foi a causa dunha grave lesión, a rotura do menisco, por aquel entón incurábel. Esta sería a primeira de varias desgrazas que sufriu, como o bombardeo de Córdoba durante a guerra civil española ou unha trombose da que xa non se recuperaría.

### Internacional 
O seu bo papel no Sevilla FC fixo que fose convocado en dúas ocasións coa Selección de fútbol de España, ante Portugal nos dous casos, o 16 de decembro de 1923 e o 17 de maio de 1925.
Soft rock

**Soft rock** ou **light rock** é un estilo de música que usa as técnicas da música rock (a miúdo combinadas con elementos do folk rock) para compoñer un son máis suave e atenuado.

## Historia 
O hard rock estableceuse como un xénero *mainstream* cara 1968. Dende finais dos 60, fíxose común dividir a música rock entre rock duro e rock suave, emerxendo ámbolos dous como os principais formatos nas radios dos Estados Unidos. O soft rock adoitaba a derivar do folk rock, usando instrumentos acústicos e poñendo máis énfase na melodía e nas harmonías. Os principais artistas do xénero son Carole King, Cat Stevens, James Taylor e Bread. As cancións soft rock xeralmente tenden a centrarse en temas como o amor, o día a día e as relacións. O estilo adoita a facer un uso máis pesado da guitarra acústica, do piano, dos sintetizadores a ás veces dos saxofóns. As guitarras eléctricas no soft rock normalmente son leves e agudas.

O 1 de abril de 1970, Phil Spector remesturou o sinxelo dos Beatles "The Long and Winding Road" cunha orquestra sinfónica, dándolle unha aparencia "Middle of the road" e un son rock máis suave do habitual nos anos 60, a epca do apoxeo do acid rock. Spector fixo isto sen o coñecemento dos Beatles, e co escándalo resultante a banda separouse aos poucos días, aínda que a canción converteríase nun influente éxito. A versión de The Carpenters de "(They Long to Be) Close to You" ese mesmo verán, seguida polo tema de Bread "Make It with You", foron as precursoras dun son máis suave que acabaría por dominar as listas.

Acadou o seu pico comercial de mediados a finais dos anos 70 con artistas como Albert Hammond, Elton John, Chicago, Don McCleen, England Dan & John Ford Coley, Grass Roots, Seals and Crofts, America e a reformada Fleetwood Mac, da que *Rumours* (1977) sería o álbum máis vendido da década. Cara 1977, algunhas emisoras de radio pasáronse a un formato totalmente soft rock. Nos 80 os gustos cambiaron e os formatos de radio reflectiron este cambio.

## Soft rock artist
*Association
*Tommy James & the Shondells
*America
*Bread
*Dave Clark Five
*The Zombies
*Cyrcle
*Edison Lighrhouse
*Flying Machine
*Albert Hammond
*Hurmans Hermits
*Cascades
*Lemon Pipers
*Paul McCartney
*Roger Nicols
*Gilbert O'Sullivan
Vanua Lava

**Vanua Lava** é a segunda illa máis grande das Illas Banks na provincia de Torba, Vanuatu, logo da un pouco máis grande Gaua. Atópase a uns 120&nbsp;km ao norte-nordés de Illa Espírito Santo e ao norte de Gaua. Ten unha superficie de 314&nbsp;km². A súa poboación era de 2.623 en 2009.

## Xeografía 
A illa mide uns 25&nbsp;km de norte a sur e 20&nbsp;km ao leste a oeste. A illa conta con dous portos naturais, Porto Patteson no leste e Vureas Bay (Vurës) no suroeste. Na illa atópase o Monte Suretamate (tamén escrito Sure Ama, Sürétimiat, 921 m), un volcán activo. A última grande erupción foi en 1965. A maior altitude da illa é de 946 m. Ao leste da illa atópanse os illotes de Kwakea e Ravenga. No lado oeste atópase Waterfall Bay.

A capital da provincia de Torba, Sola, está situado no lado leste da illa, no porto Patteson. Hai un aeroporto alí (IATA código *SLH*), ó que Air Vanuatu voa tres veces á semana. Hai un camiño á illa, pero poucos vehículos.

## Historia 
Vanua Lava foi avistada por primeira vez polos europeos durante a expedición española de Pedro Fernández de Quirós, desde o 25 ata o 29 de abril de 1606. O nome da illa cartografouse como *Portal de Belén*.

Vanua Lava foi explorada por primeira vez polo Bispo de Nova Zelandia George Augustus Selwyn en 1859. Os depósitos de xofre do monte Suretamate explotouse anteriormente por unha empresa francesa. A Copra é o principal produto de exportación.

Fálanse cinco linguas en Vanua Lava: Vurës cuns 2.000 falantes, Beira'a e Mwotlap con 500, e dúas linguas moribundas, Mwesen con 10 falantes e Lemerig con só 2 falantes vivos. Todos estes idiomas pertencen ao grupo de linguas orientais de Vanuatu.

## Notas
## Véxase tamén
### Ligazóns externas
*Tourist page, including map
Cartel (1945)

***Cartel*** foi unha revista editada en Vigo de 1945 a 1946.

## Historia e características 
Subtitulada *Revista de la vida gallega* e dende o número 3 *Revista de Galicia*, apareceu en decembro de 1945. Revista cultural quincenal, pódese considerar como a continuación de *Cartel* que aparecera en 1937 dirixida por Antonio Otero Coira, que agora é o administrador da revista. Dirixida por Xulio Sigüenza, entre os seus colaboradores estaban Victoriano Taibo, Ánxel Fole, Antonio Noriega Varela, Luís Amado Carballo, Salvador Lorenzana, Francisco Mayán, Manuel Fabeiro e Xosé Outeiriño Blanco. Aparecían fotografías de Cameselle e Pacheco, artigos sobre música, xeografía, pintura e cine, e seccións dedicadas aos ecos de sociedade, ás estreas de cine e teatro ou ás actividades dos galegos no estranxeiro, como a estrea en París de *Divinas palabras* de Valle-Inclán ou as exposicións de Laxeiro en Madrid. O último número coñecido é o 12, un extraordinario dedicado ao Apóstolo Santiago, aparecido en xullo de 1946.

## Notas 
## Véxase tamén 
### Bibliografía 
* 
* 
### Outros artigos 
* Lista de publicacións impresas da provincia de Pontevedra
Alphonse de Lamartine

**Alphonse Marie Louise Prat de Lamartine**, nado en Mâcon (Saona e Loira) o 21 de outubro de 1790 e finado en París o 28 de febreiro de 1869, foi un escritor e político francés.

## Obras
miniatura|Alphonse de Lamartine, ca.1865.
**Saül* (1818)
**Méditations poétiques* (1820)
**Nouvelles Méditations* (1823)
**Harmonies poétiques et religieuses* (1830)
**Sur la politique rationnelle* (1831)
**Voyage en Orient* (1835)
**Jocelyn* (1836)
*''La chute d'un ange'' (1838)
*'Recueillements poétiques* (1839)
**Histoire des Girondins* (1847)
**Raphaël* (1849)
**Confidences* (1849)
**Geneviève, histoire d'une servante* (1851)
**Graziella* (1852)
**Les visions* (1853)
**Cours familier de littérature* (1856)
**La Vigne et la Maison* (1857)
**L'Histoire de la révolution de 1848* (1849)
**Le tailleur de pierre de Saint-Point'' (1851)

## Véxase tamén
### Outros artigos
*Simbolismo

### Ligazóns externas
*Selección de textos
*Almirall .
Ínsula (revista)

***Ínsula*** é unha "revista de letras y ciencias humanas" fundada en 1946 por Enrique Canito e José Luis Cano.

## Historia
Creouna por Enrique Canito, catedrático de francés expedientado por motivos políticos, como boletín literario complementario da librería que rexentaba en Madrid, que pediu a colaboración de Cano para a publicación. Canito foi director da revista desde a súa fundación ata 1982, cando Cano o sucedeu. En 1987 Víctor García de la Concha converteuse en director da revista.

En 1983 Espasa adquiriu a revista.

## Notas 
## Véxase tamén 
### Ligazóns externas 
* Sitio web
* "'Ínsula' recuerda el homenaje a Machado en Collioure en 1959" *El País*
Jefferson Airplane

**Jefferson Airplane** foi unha banda estadounidense de rock formada en San Francisco en 1965. Como pioneiro do movemento do rock pricodélico, Jefferson Airplane foi o primeiro grupo da escena de San Francisco en acadar éxito comercial e de crítica entre o gran público.

A banda actuou nos tres festivais de rock máis famosos dos Estados Unidos nos anos 60, Monterey (1967), Woodstock (1969) e Altamont (1969), ademais de ser cabeza de cartel no primeiro festival da Illa de Wight. As súas gravacións tiveron éxito internacional, e a banda conseguiu dous sinxelos *top 10* nos Estados Unidos e un feixe de álbums *top 20*. O seu disco de 1967 *Surrealistic Pillow* está considerado como unha das gravacións clave do chamado "Verán do Amor" e levou ao recoñecemento internacional do grupo. Dous éxitos do álbum, "Somebody to Love" e "White Rabbit", aparecen listadas entre as 500 mellores cancións de todos os tempos da revista *Rolling Stone*.

Bandas sucesoras de Jefferson Airplane son Jefferson Starship e Starship; e dela derivou tamén Hot Tuna e KBC Band. Jefferson Airplane foi incluída no Rock and Roll Hall of Fame en 1996.

## Discografía 
### Álbums 
## Véxase tamén 
### Ligazóns externas 
* Páxina oficial
The Jimi Hendrix Experience

**The Jimi Hendrix Experience** foi unha banda de rock psicodélico anglo-estadounidense formada en Londres en outubro de 1966. Formada polo cantante, compositor e guitarrista Jimi Hendrix, o baixista e corista Noel Redding e o batería Mitch Mitchell, o grupo estivo activo ata xuño de 1969, e editou tres exitosos álbums de estudio. Despois de que Redding deixase o grupo, Hendrix e Mitchell estiveron xuntos noutros proxectos. The Experience "reuníuse" en 1970 con Billy Cox ata a morte de Hendrix no mes de setembro dese ano. Redding morreu en 2003 e Mitchell sería o último membro orixinal en morrer, en novembro do 2008.

Amplamente recoñecida como unha grande influencia no desenvolvemento do hard rock e o heavy metal a finais dos 60 e máis alá, The Experience foi coñecida polas habilidades, estilo e carisma do seu líder Jimi Hendrix, que foi elixido como un dos mellores guitarristas por varias publicacións e autores. Os tres álbums de estudio da banda, *Are You Experienced* (1967), *Axis: Bold as Love* (1967) e *Electric Ladyland* (1968), aparecen na revista da *Rolling Stone* do 500 mellores álbums de todos os tempos, nas posicións 15, 82 e 54 respectivamnte. En 1992 The Jimi Hendrix Experience foi introducida no Rock and Roll Hall of Fame.

## Discografía 
* *Are You Experienced* - 1967
* *Axis: Bold as Love* - 1967
* *Electric Ladyland* - 1968
Lista de cidades de Bulgaria

Esta é unha lista das 50 **cidades e vilas máis poboadas de Bulgaria**. As capitais de provincia están en letra grosa. Os datos proceden do Instituto Nacional de Estatística (INS) e pola Academia Búlgara de Ciencias.

## Notas 
## Véxase tamén 
### Outros artigos 
* Bulgaria
* Lingua búlgara
Pleven

**Pleven** (en búlgaro:Плевен, pronunciado:[ˈplɛvɛn]) é a sétima cidade en poboación de Bulgaria. Está localizada na parte norte do país, e é o centro administrativo da Provincia de Pleven, así coma da municipalidade de Pleven.

É coñecida internacionalmente polo Cerco de Pleven (ou cerco de *Plevna*, que é como se coñecía na antigüidade á vila) en 1877. Na actualidade constitúe o motor económico do nordeste e norte búlgaro, sendo a terceira cidade en poboación do norte do país, despois de Varna e Rousse.
Lista de expedicións á Antártida

[miniatura|300px|A *Terra Australis* é o maior continente na parte inferior deste mapa de [1570.]]
Esta **lista de expedicións á Antártida** é unha lista cronolóxica de expedicións que implican á Antártida. Aínda que a existencia dun continente meridional xa fora apuntada como hipótese nos escritos de Tolomeo no século I a.C., o Polo Sur non foi alcanzado ata 1911.

## Antes do Século XIX 
## Século XIX 
## Século XX 
## Século XXI 
## Tratados 
* 1959 — Tratado Antártico
* 1964 — Medidas Acordadas para a Conservación da Fauna e Flora Antárticas
* 1978 — Convención para a Conservación das Focas Antárticas
* 1982 — Convención para a Conservación da Fauna e Flora Mariña da Antártida
* 1988 — Convención para a Regulación das Actividades sobre Recursos Minerais Antárticos
* 1998 — Protocolo de Protección Ambiental do Tratado Antártico

## Véxase tamén 
### Outros artigos 
* Exploración do Ártico
* Farthest South
* Idade Heroica de Exploración Antártica
* Historia da Antártida
* Historia dos buques de exploración
* Lista de expedicións ao Ártico
* Lista de bases antárticas
* Lista de exploradores rusos
* Viaxe de exploración científica

### Bibliografía 
* Headland, Robert K. (1990). *Chronological List of Antarctic Expeditions and Related Historical Events*. Cambridge University Press. ISBN 0-521-30903-4
* Landis, Marilyn J. (2003). *Antarctica: Exploring the Extreme: 400 Years of Adventure*. Chicago Review Press. ISBN 1-55652-480-3
* Savatyugin, L.M., Preobrazhenskaya, M.A. *Russian Exploration of Antarctica* (en ruso Российские исследования в Антарктике), publicado por Gidrometeoizdat, Arctic and Antarctic Research Institute (AARI), Servizo Federal para a Hidrometeoroloxía e a Monitorización Medioambiental da Federación Rusa (Roshydromet), en 3 volumeos, Saint Petersburg, 1999, ISBN 5-286-01265-5
* *Soviet Antarctic Expedition*: information bulletin., Amsterdam: Elsevier Pub. Co.; Nova York: American Elsevier Pub. Co., 1964–, ISSN 0038-5271

### Ligazóns externas 
* Fram.museum.no, mapa das Expedicións Antárticas 1772 – 1931 no The Fram Museum (Frammuseet)
* SPRI.cam.ac.uk, index de Expedicións Antárticas no sitio web do Scott Polar Research Institute
* Expedicións Antárticas, información sobre algunhas delas na British Antarctic Survey
* Antarctic-circle.org, cronoloxías e liñas do tempo da Exploración Antártica
* Son de Ernest Shackleton describindo a súa South Pole Expedition de 1908, é máis lecturas sobre ela en [australianscreen online].
* Before she’s lost to decay on the West Coast, former Antarctica researchers in Maine want to save their storied 'Hero' . Portland Magazine. 8 de novembro de 2012

## Notas
Vilar de Mouros, Portugal

**Vilar de Mouros** é unha freguesía portuguesa do concello de Caminha, con 9&nbsp;km² de área e 753 habitantes (2011). Está atravesada polo río Coura.

Desde 1971 celébrase nela o Festival de Vilar de Mouros.

## Patrimonio 
A ponte medieval de Vilar de Mouros sobre o río Coura é de arquitectura civil pública gótica, construída a finais do século XIV ou comezos do XV seguindo o modelo criado na ponte de Ponte de Lima. En 1910 foi declarada Monumento Nacional. Está constituída por tres arcos lixeiramente quebrados, sendo o medio de maior dimensións, e un taboleiro en cavalete. Foi restaurada en 2008.

Da Torre de Vilar de Mouros, desmantelada en 1838, consérvase o topónimo e algunhas pedras reutilizadas na construción de vivendas e nos piares da ponte.

Entre o patrimonio relixioso destaca a igrexa parroquial, a Igrexa Nova (Senhor dos Passos), e as capelas da Senhora do Crasto, São Brás, Santo Amaro, São Sebastião, Santa Luzia, A Senhora da Lapa, O Bom Sucesso e Santo António.

## Galería de imaxes 

Ficheiro:Ponte de Vilar de Mouros.jpg|Ponte sobre o río Coura.
Ficheiro:Igrexa Nova de Vilar de Mouros.jpg|Igrexa Nova.
Ficheiro:Fachada igrexa parroquial de Vilar de Mouros.jpg|Fachada da igrexa parroquial.
Ficheiro:Porta igrexa parroquial de Vilar de Mouros.jpg|Porta norte da igrexa parroquial.
Ficheiro:Capela de Santo Amaro de Vilar de Mouros.jpg|Capela de Santo Amaro.
Ficheiro:Interior da capela de Santo Amaro de Vilar de Mouros.jpg|Interior da capela de Santo Amaro.
El Látigo de Conjo

***El Látigo de Conjo*** foi un periódico editado en Conxo entre 1914 e 1915.

## Historia e características 
Subtitulado *Semanario liberal democrático*, apareceu o 30 de decembro de 1914 como órgano da Sociedade de Agricultores. Continuación de *El Látigo*, estaba dirixido por Manuel Lema Trasmonte. Foi órgano maurista e nel protagonizaron unha loita contra a corporación liberal e en xeral o liberalismo compostelán e padronés.

## Véxase tamén 
### Bibliografía 
* 

### Outros artigos 
* Lista de publicacións impresas da provincia da Coruña
Ruda (homónimos)

O termo **ruda** pode referirse a:

## Botánica 
*As plantas do xénero ***Ruta***,
****Ruda de xardín**, a ruda común (*Ruta graveolens*), planta medicinal de follas azuladas e flores amarelas, oriúnda da Provenza e de Italia, cultívase con frecuencia nas hortas galegas e florea de xuño a agosto. Ten sabor agre amargo por mor ao seu óleo esencial. Posúe propiedades estimulantes e antiverminosas;
** **Ruda de montaña**, a ruda brava (*Ruta montana*), de  flores amarelo verdosas. Medra nas marxes do Sil, do Cave, do Miño, etc. Florea de xullo a setembro e ten case as mesmas propiedades médicas ca ruda de xardín.
***Ruda dos prados** (*Thalictrum glaucum*), planta de raíz vivaz pertencente á familia das ranunculáceas de flor amarelenta, talo, ergueito, redondo, estriado e cuberto dunha poeira de cor garza; follas, cortadas en moitas partes, cos segmentos entre acorazonados e aovados, garzos, polo envés e fendidos en tres partes obtusas. Medra nas beiras dos regueiros e ríos, floreando de maio a xuño. As raíces son amarelas, amargas, purgantes e se consideran como sucedáneas do ruibarbo.
***Ruda cabreira**, (*Galega officinalis*), planta perenne da familia das leguminosas , de follas alternas con inflorescencias en acio pedunculado e flores acampanadas. Medra nas terras da ría de Ferrol, floreando de xuño a xullo, as flores son azuis, algunhas veces brancas.

## Toponimia 
***Ruda**, vila de Italia.
El Látigo

***El Látigo*** foi o nome de varias publicacións:

****El Látigo***, periódico editado na Coruña en 1845.
****El Látigo***, periódico editado en Ferrol en 1878.
****El Látigo***, semanario editado en Vigo en 1883.
****El Látigo***, semanario editado en Pontevedra en 1886.
****El Látigo***, semanario editado en Santiago de Compostela en 1897.
****El Látigo***, semanario editado en Fene en 1911.
****El Látigo***, semanario editado en Santiago de Compostela entre 1913 e 1914.
****El Látigo***, periódico editado en Vigo en 1919.
****El Látigo***, semanario editado en Xinzo de Limia en 1923.
****El Látigo de Bayona***.
****El Látigo de Conjo***.
El Látigo (Xinzo de Limia)

***El Látigo*** foi un semanario editado en Xinzo de Limia en 1923.

## Historia e características 
Subtitulado *Semanario independiente defensor de los derechos populares*, apareceu o 27 de marzo de 1923. Fundado e dirixido por Francisco Seijo Iglesias. Celso Nieto Oliva era o redactor-xefe e entre os seus colaboradores figuraban Luciano F. Bello, Luis Seijo, Álvaro Rodríguez, José Vidal de Bustamante, Antonio Nieto Oliva e Edmundo Ballesteros. Defendeu a política do deputado polo distrito de Xinzo de Limia Luis Usera Bugallal. Cesou a súa publicación co número 13, o 3 de xullo de 1923.

## Véxase tamén 
### Bibliografía 
* 
### Outros artigos 
* Lista de publicacións impresas da provincia de Ourense
Bastille

**Bastille** estilizado **BΔSTILLE** é unha banda do sur de Londres, Inglaterra, formada en 2010. Bastille comezou coma un proxecto en solitario do cantante e compositor Dan Smith, quen máis tarde decidiron formar unha banda. O cuarteto está formado por Dan Smith, Chris 'Woody' Wood, Will Farquarson e Kyle Simmons. O nome da banda provén do día da festa nacional francesa, o 14 de xullo de 1789, a toma da Bastilla durante a Revolución Francesa. Este día tamén é o aniversario de Dan Smith.
 
EMI Music anunciou á banda coma unha das súas novas fichaxes a Virgin Records o 1 de decembro de 2011. O seu primeiro álbum de estudio, "*Bad Blood*", foi lanzado en 2013 e encabezou as listaxes do Reino Unido.

## Carreira musical 
Bastille debutou no mes de xuño de 2011 co seu duplo sinxelo «Flaws»/«Icarus». Foi lanzado polo selo londiniense independente 'Young & Lost Club' ao igual có seu EP Laura Palmer máis adiante en 2011. Logo de obteren unha relativa transcendencia a través de sitios coma MySpace e YouTube, a banda captou a atención tanto do público coma da prensa, despois de seren un grupo de apoio durante o verán de 2011. Posteriormente, presentáronse en varios dos principais festivais do Reino Unido, incluíndo o Festival de Glastonbury, Isle of Wight Festival e Blissfields. Despois de lanzaren o seu álbum debut en 2013, *Bad Blood* o sinxelo Pompeii alcanzou a segunda posición no Reino Unido e foi número un en Irlanda. En xuño de 2013 foi relanzado o sinxelo «Laura Palmer» alcanzando o número 42 no Reino Unido.
250x250px|miniatura|dereita|Dan Smith (2015)
## Discografía 
**Álbums de estudio**

**Sinxelos**
* "Flaws"/"Icarus" (2011)
* "Overjoyed" (2012)
* "Bad Blood" (2012)
* "Flaws" (2012)
* "Pompeii" (2013)
* "Laura Palmer" (2013)
* "Things We Lost in the Fire" (2013)
* "Of the Night" (2013)
* "Oblivion" (2014)
* "Torn Apart" (2014)
* "Hangin'" (2016)
* "Good Grief" (2016)
* "Send Them Off!" (2016)
* "Blame" (2016)
* "Glory" (2017)
* "I Know You" (con Craig David) (2017)
* "Quarter Past Midnight" (2018)
* "Happier" (con Marshmello) (2018)
* "Grip" (con Seeb) (2018)
* "Doom Days" (2019)
* "Joy" (2019)
* "Those Nights" (2019)
* "Another Place" (con Alessia Cara) (2019)
* "Can't Fight this Feeling" (con London Contemporary Orchestra) (2019)

## Membros 
* Dan Smith – voces, piano, percusión.
* David Kendrick – batería, coros.
* Will Farquarson – baixo, guitarra acústica, coros.
* Kyle Simmons – teclados, coros.
* Charlie Barnes – guitarra, teclados, coros.

## Antigos membros
* Chris 'Woody' Wood – batería, coros.

## Notas 
## Véxase tamén
### Ligazóns externas 
*
Juan Moreno Tilve

**Juan Moreno Tilve**, nado en Santiago de Compostela o 17 de decembro de 1876 e finado en Paracuellos de Jarama o 28 de novembro de 1936, foi un avogado e político galego.

## Traxectoria 
Avogado, pertenceu a directiva do Círculo Católico de Obreros. Foi concelleiro de Santiago de Compostela. Fundou en 1920 o xornal *El Compostelano*. Simpatizante maurista, foi elixido deputado a Cortes polo distrito de Santiago de Compostela o 19 de decembro de 1920. Casou con Dolores Díaz-Varela Ituarte.

## Notas 
## Véxase tamén 
### Bibliografía 
*
OpenBTS

**OpenBTS** (en inglés: *Open Base Transceiver Station*) é un software baseado en GSM e compatible con ese estándar para teléfonos móbiles empregado como punto final de chamadas teléfonicas e VoIP (voz sobre IP). OpenBTS é a primeira aplicación de software libre do estándar industrial GSM. Está escrito en C++ e liberado coa Licenza Pública Xeral Affero de GNU (AGPL).
Trobisco

O **trobisco** ou **matapulgas** (***Daphne gnidium***) é un arbusto da familia das timeleáceas. É coñecido por ser unha planta velenosa.

## Etimoloxía 
O nome xenérico deriva do grego *Daphn*, a mitolóxica moza (Dafne) que perseguida por Apolo tranformouse á beira dun río nun loureiro.

O nome común galego: trobisco, vén directamente a través do latín: *turbiscus*.

## Hábitat 
É unha planta propia da rexión mediterránea, medrando en case toda a Península Ibérica, chegando a Galiza, illas Canarias, Baleares e norte de África.

Medra en todo tipo de terreos, matogueiras, piñeirais e terreos ermos dende o nivel do mar até os 1000 metros de altitude.

En Galiza medra ben nas toxeiras e piñeirais e bosques de sobreiras, en xeral en lugares quentes onde vai moito sol Florea de marzo a outubro e os froitos madurecen dende xuño a novembro.

## Descrición 
right|thumb|250px|Inflorescencia do trobisco

O trobisco é un arbusto de menos de 2 m de altura, cos talos erectos e coa casca parda. As pólas fican moi ergueitas. Ten moitas follas simples, alternas, lanceoladas, enteiras, de ápice acuminado, de cor verde cinsenta, densamente agrupadas nos extremos das pólas. Son irritantes. As flores agroman nos extremos das pólas en acios. Son miúdas, cos pétalos brancos e con catro lóbulos terminais patentes. Desenvolve as flores brancas a finais do verán e polo outono. Os froitos son bagas verdes inicialmente e vermellas ao chegares. Son moi velenosas.

## Usos 
É unha planta velenosa. A presenza, especialmente nos seus froitos, dunha resina, a mecerina, ademais doutro composto a dafnetina, de alto poder tóxico para persoas e animais, non impediu que esta planta se utilizase polo ser humano para outros fins. En cosmética úsanse as follas para fabricar un ungüento que tinxe os cabelos de negro e elimina a caspa; en medicina, o poder vesicante das follas utilizase para as feridas. Tamén se utilizaba para sandar as orellas unha vez que se facía o burato para os pendentes.

É unha boa especie vexetal para facer nós e ligaduras, a casca é unha corda natural pola súa flexibilidade e resistencia.

Empregábase tamén como como insecticida, para matar piollos, formigas, e chinches (de aí o nome vulgar de matapiollos). Nos galiñeiros e poleiros mantíñanse os piollos controlados co uso da planta.

O trobisco utilizouse como potente veleno para matar peixes dende tempos inmemoriais coma método de pesca en encoros, regueiros e lagoas, a súa resina tóxica ataca o osíxeno da auga, polo que botando as pólas da planta á auga envelenábanse os peixes logo de dúas ou tres horas. Era un método de pesca común nas pozas dos ríos galegos. Así é citado en diversos libros, entre eles *Un verán en Galicia* da inglesa C. Gasquoine Hartley, de 1911, editado en galego por Galaxia;
* Outros nomes: *matapulgas*.

## Notas 
## Véxase tamén 
### Ligazóns externas 
*  
*
Cronobiografía de Xosé María Díaz Castro

Liña temporal ou **cronobiografía de Xosé María Díaz Castro**.

ImageSize = width:1160 height:2000
PlotArea = left:425 right:10 top:10 bottom:10 
AlignBars = early 
DateFormat = dd/mm/yyyy

Period = from:01/01/1914 till:31/12/1990
TimeAxis = orientation:vertical
ScaleMajor = unit:year increment:1 start:01/01/1914
ScaleMinor = unit:month increment:1 start:01/01/1914

Colors=
  id:canvas value:gray(0.5)
  id:evento value:gray(0.5)

Define $left = align:right shift:(-50,-5)
Define $right = align:left shift:(50,-5)

PlotData=
  mark:(line,red) fontsize:M
  width:29  color:evento textcolor:evento

  at:14/06/1977 $left text:"1977: 15 de xuño: primeiras eleccións democráticas."
  at:20/11/1975 $left text:"1975: 20 de novembro: morre Francisco Franco."
  at:21/07/1969 $left text:"1969: 21 de xullo, Neil Armstrong pon o pé na Lúa."
  at:01/11/1955 $left text:"1955: 1 de novembro, comeza a Guerra de Vietnam."
  at:07/01/1950 $left text:"1950: 7 de xaneiro: morre Castelao en Bos Aires."
  at:01/09/1939 $left text:"1939: 1 de setembro: comeza a II Guerra Mundial."
  at:17/07/1936 $left text:"1936: 17 de xullo: comeza a Guerra Civil Española."
  at:14/04/1931 $left text:"1931: 14 de abril: proclámase a Segunda República Española."
  at:13/09/1923 $left text:"1923: setembro: comeza a ditadura de Primo de Rivera."
  at:28/07/1914 $left text:"1914: 28 de xullo: comeza a Primeira Guerra Mundial."

  mark:(line,blue) fontsize:M
  width:29 color:black textcolor:black shift:(25,-5)

  at:02/10/1990 text:"1990: 2 de outubro: falece en Lugo."
  at:01/06/1989 text:"1989: xuño: 2ª ed. de *Nimbos* en Galaxia."
  at:29/01/1988 text:"1988: 29 de xaneiro: *Homenaxe a Xosé María Díaz Castro*."
  at:01/01/1985 text:"1985: xa xubilado, volve a Guitiriz."
  at:01/01/1982 text:"1982: Editorial Nacional publica *Nimbos* en galego e castelán."
  at:04/11/1973 text:"1973: 4 de novembro: é nomeado correspondente da RAG."
  at:01/07/1968 text:"1968: acada o diploma de tradutor en lingua inglesa."
  at:01/07/1961 text:"1961: xullo: Editorial Galaxia publica *Nimbos*."
  at:10/08/1954 text:"1954: 10 de agosto: casa con M.ª Teresa Zubizarreta Bengoechea."
  at:02/10/1945 text:"1945: 2 de outubro: Acada o título de bacharel."
  at:01/09/1929 text:"1929: ingresa no Seminario de Mondoñedo."
  at:01/02/1926 text:"1926: febreiro: gaña un concurso de narración sobre o Plus Ultra."
  at:19/02/1914 text:"1914: 19 de febreiro: nace na parroquia dos Vilares de Guitiriz."
Juhi Chawla

**Juhi Chawla**, nada o 13 de novembro de 1967, é unha modelo, actriz, produtora cinematográfica e presentadora de televisión india. Gañadora de Miss India en 1984, seguiu logo unha carreira de actriz converténdose nunha das actrices máis afamadas do Bollywood dos anos 90 actuando en filmes tan coñecidos na India como *Qayamat Se Qayamat Tak* (1988), *Darr* (1993), *Hum Hain Rahi Pyar Ke* (1993), co que gañou o premio Filmfare á mellor actriz, ou *Yes Boss* (1997) e *Ishq* (1997).

Na década do 2000, actuou en filmes independentes e do cinema paralelo.. A partir do ano 2000 comezou a producir filmes, o primeiro foi *Phir Bhi Dil Hai Hindustani*.
## Notas 
## Véxase tamén
Español FC

O **Español FC** foi un equipo de fútbol da cidade de Vigo fundado en 1905 e absorbido en 1910 polo Vigo FC, que tras varias fusións remataría chamándose Real Vigo Sporting Club. O seu uniforme era camisola e pantalón negros.

## Traxectoria 
Nos seus cinco anos de historia chegou a participar nas edicións de 1907/08, 1908/09 e 1909/10 do Campionato de Galicia. Pero onde destacou foi en torneos inferiores como a Copa Pontevedra ou a Copa Compostela de 1907 ante o Fortuna Foot-ball Club, Vigo FC, Pontevedra Sport Club, Máuse FC de Pontevedra, Ferrol FC e María Pita FC. No ano 1909 xogou a Copa Conde de Torrecedeira de Vigo ante o Vigo FC e a SG Española de Madrid.

Finalmente foi absorbido polo Vigo FC o 6 de maio de 1910.

## Véxase tamén 
### Ligazóns externas 
www.historiadoceltadevigo.net
El Látigo (Pontevedra)

***El Látigo*** foi un semanario editado en Pontevedra entre 1886 e 1889.

## Historia e características 
Subtitulado *Periódico Jocoserio Independiente*, apareceu o 9 de maio de 1886 como continuación de *La Voz Escolar*, pero con obxectivos diferentes. Posteriormente cambiou o subtítulo por *Periódico Independiente*. Saía inicialmente os domingos. A redacción estaba formada por Eduardo Pardo Gómez, Ramiro Vieira e Máximo Tomé. Foi denunciado en decembro de 1886.

### Segunda etapa 
Tivo unha segunda etapa a partir de abril de 1889 dirixido por Ricardo Miser, con Francisco Prieto Losada e Galo Páramo como redactores. Foi un xornal de tendencia republicana e progresista e partidario da soberanía popular, que propoñía un cambio político con métodos exclusivamente pacíficos. O periódico denunciaba todo o que consideraba arbitrario e defendía a liberdade de prensa, presentando un panorama dramático da España do momento (desprestixio, ruína económica, pobreza cultural, problemas sociais...). Manifestaba a súa decepción co goberno de Práxedes Mateo Sagasta. Nesta segunda etapa serviu de voceiro dos republicanos pontevedreses. Cesou a súa publicación co número 17, en setembro de 1889.

## Notas 
## Véxase tamén 
### Bibliografía 
* 
* 

* 
### Outros artigos 
* Lista de publicacións impresas da provincia de Pontevedra
Camomila

[miniatura|right|180px|[Macela]]
O termo **camomila** pódese referir a diferentes especies botánicas da familia Asteraceae:

* **Camomila vulgar**, a especie *Matricaria chamomilla* (ou *Matricaria recutita*), a macela. 
* **Camomila brava**, a especie *Anthemis arvensis*, a macela brava. 
* **Camomila dos tintureiros**, a especie *Anthemis tinctoria*, a macela dos tintureiros ou ollo de boi.
* **Camomila romana**, a especie *Chamaemelum nobile*, a macela dourada, macela galega ou margacela.

## Outros 
* **Camomila**, infusión elaborada coa inflorescencia destas plantas, especialmente da *Chamaemelum nobile* e *Matricaria recutita*, macela.

## Notas
La Estafeta Literaria

***La Estafeta Literaria*** foi unha revista quincenal cultural editada en Madrid desde 1944.
## Historia e características 
Editada pola Delegación Nacional de Prensa, dirixiuna inicialmente Juan Aparicio. Nos seus artigos incluía referencias á poesía subxectiva, aos escritores do 98 e ao seu pesimismo, aos experimentos vangardistas, á poesía española do século XIX e á xeración do 27. Tamén tiveron cabida na revista os poetas garcilasistas. Cesou na súa primeira etapa en 1946.

A súa segunda época desenvolveuse entre 1956 e 1957. Na terceira etapa, ata 1962, dirixiuna Rafael Morales e a edición correu a cargo do Ateneo de Madrid. Na cuarta etapa (1962-1968) levou a dirección Luis Ponce de León e a edición dependeu da Editora Nacional. En tres dos números editados en 1965 apareceron un Mapa literario de Galicia e un Dicionario de escritores.

Na quinta etapa, a partir de 1968 e ata 1977, exerceu como director Ramón Solís. Dedicouse á información cultural, á crítica e á creación literaria. En 1978 modificou o seu nome polo de ***Nueva Estafeta*** e desapareceu en 1983.

## Notas 
## Véxase tamén 
### Bibliografía 
* 
* 
* 

### Ligazóns externas 
* Números dixitalizados de *La Estafeta Literaria* no Ateneo de Madrid.
Manu

***Manu*** é unha novela en lingua castelá de Manuel Jabois, publicada por Pepitas de calabaza ed. en maio de 2013.

## Trama 
A obra está protagonizada polo propio Manuel Jabois, quen conta a súa experiencia tras ser pai por primeira vez. Cun estilo singular, Jabois describe a modo de diario o último ano da súa vida: o embarazo da súa muller, o falecemento do seu avó nos mesmos días que nace o neno, o xornalismo e as primeiras estancias en Madrid.

Ademais, recorda outros episodios do pasado, como a súa xuventude, o momento en que coñece á súa muller e a súa relación ou diferentes anécdotas da súa carreira de xornalista.

## Narración 
A obra ten narrador en primeira persoa, e está baseada nas súas experiencias persoais, pero esaxerando a realidade.

## Véxase tamén 
### Ligazóns externas 
* Ficha do libro en www.pepitas.net
Bacillales

As **Bacillales** son unha orde de bacterias grampositivas do filo Firmicutes que inclúe especies con forma de bacilo (por exemplo *Bacillus*) pero tamén cocos (por exemplo os *Staphylococcus*). Algunhas especies teñen a capacidade de formar en certas condicións adversas endósporas. Xéneros importantes son *Bacillus*, *Listeria* e *Staphylococcus*.

## Notas 
## Véxase tamén 
### Bibliografía 
* Garrity, G.M. et al. (2004): ''Taxonomic Outline of the Prokaryotes. Bergey's Manual of Systematic Bacteriology*. 2. Auflage, Release 5.0, Springer-Verlag, Nova York, 2004. 
* Fritze, D. 2004. *Taxonomy of the genus Bacillus and related genera: The aerobic endospore-forming bacteria.* En: *Phytopathology.'' 94:1245-1248.